05/08/2009 | Administración LocalMunicipal
Ferrol
Ordenanza reguladora do servizo público de axuda no fogar do Concello de Ferrol

É competencia do Estado e das Comunidades autónomas, conforme ao mandato constitucional, desenvolver os sistemas de acción social sen prexuízo de que os concellos exerzan as competencias en materia de servizos sociais de conformidade coa lei 7/1985 do 2 de abril, Reguladora das bases de Réxime Local. A evolución do Servizo de Axuda no Fogar e, sobre todo, a aplicación da lei 39/2006 do 14 de decembro, fan necesario unha nova normativa reguladora A lei 39/2006 do 14 de decembro, de Promoción da Autonomía Persoal e atención ás persoas en situación de dependencia, no título 1 artigo 12 recolle a participación das entidades locais na xestión dos servizos de atención ás persoas en situación de dependencia de acordo coa normativa da comunidade autónoma e dentro das competencias que a lexislación lles atribúe. No artigo 13 se sinala que un dos obxectivos das prestacións de dependencia é a de facilitar unha existencia autónoma no seu medio habitual, todo o tempo que a persoas desexe e sexa posible. O artigo 15 recolle o catálogo de servizos entre os que se inclúe o servizo de Axuda a domicilio e no artigo 23 se sinala o conxunto de actuacións que se levarán a cabo no domicilio e que poden ser: servizos relacionados coa atención ás necesidades domésticas ou do fogar e servizos relacionados coa atención persoal na realización das actividades da vida diaria. Así mesmo a lei 13/2008, do 3 de decembro, de Servizos Sociais de Galicia; a Orde do 22 de xaneiro de 2009 que regula o Servizo de Axuda no Fogar e o Plan Concertado para o desenvolvemento de prestacións básicas de Servizos Sociais polas corporacións locais enmarcan o desenvolvemento desta ordenanza reguladora. O servizo de Axuda no Fogar do Excmo. Concello de Ferrol consiste na prestación temporal de atencións e coidados de carácter doméstico ou persoal ás persoas ou familias no seu domicilio, cando se atopan en situacións nas que non sexa posible a realización das actividades básicas da vida diaria ou en situacións de dificultades psicosociais que dificulten a permanencia das persoas no seu entorno e sempre que residan no municipio de Ferrol. O servizo de Axuda no Fogar ten os seguintes obxectivos: • Facilitar a autonomía persoal así como as condicións hixiénicas axeitadas • Procurar a permanencia no entorno habitual sempre que este reúna as condicións adecuadas • Previr situacións persoais que poidan levar a un deterioro psíquico, físico ou á marxinación social. • Retardar as institucionalizacións e evitar ingresos innecesarios en establecementos residenciais. Desde o Servizo de Axuda no Fogar se realizan as seguintes tarefas ou actuacións: A) Servizos relacionados coa atención das necesidades domésticas ou do fogar: • Limpeza da vivenda.- adecuarase a unha actividade de limpeza cotiá salvo casos específicos que serán determinados polo persoal técnico de Servizos Sociais Municipais. • Lavado, repasado e pasar o ferro á roupa. • Realización de compras domésticas de conta da persoa beneficiaria do servizo. • Cociñado de alimentos. B) Servizos relacionados coa atención persoal na realización das actividades da vida diaria: • Aseo persoal: cambiar a roupa, lavar o cabelo, aseo do corpo, votar cremas e todo aquelo que requira unha hixiene habitual segundo as características da persoa beneficiaria. • Axuda e apoio na mobilización na casa, levantar e deitar, axuda para a inxestión de alimentos. • Compañía en traslados fora do domicilio. • Xestión, contactos con familiares, veciñanza e recollida e entrega de documentos. • Intervención na promoción de hábitos persoais cando así o sinale o persoal técnico de Servizos Sociais municipais.4.1. Con carácter xenérico o servizo está dirixido a toda a poboación residente no municipio de Ferrol que se atope nunha situación que limite seriamente a súa autonomía persoal e requira atención e apoio para a permanencia no entorno habitual.4.2. Con carácter específico o servizo está dirixido a: • Poboación maior de 65 anos que viva soa e requira apoio de terceiras persoas no desempeño das actividades básicas da vida diaria e para continuar vivindo no entorno habitual. • Poboación maior de 65 anos que aínda que non vive soa as persoas coas que convive non poden axudar nas actividades básicas da vida diaria para continuar vivindo no entorno habitual. • Poboación con unha discapacidade física ou psíquica que require da axuda dunha terceira persoa para realizar as actividades básicas da vida diaria. • Familias con déficits na atención a menores debido a: insuficiencia do/da coidador/a principal; inadecuación do/da coidador/a principal ou crise evolutivo-social. • Aquela poboación que, con carácter temporal, sufra unha quebra nas condicións básicas da súa vida e precise apoios para evitar deterioros irreversibles. • Prioritariamente aquelas persoas que teñan un dereito recoñecido de atención dentro do sistema de autonomía e atención á dependencia.5.1.- Requisitos: • Estar empadroado/a no municipio de Ferrol • Achegar toda a documentación • Reunir as condicións que se recollen no baremo • O acceso é directo para aquelas persoas que teñan recoñecido o dereito ao servizo de Axuda no Fogar polo Sistema galego de atención á dependencia e soamente terán que presentar certificación da situación económica.5.2.- Documentación: • Solicitude en modelo oficial • Fotocopia compulsada do DNI da persoa solicitante ou da persoa representante legal • Fotocopia da Tarxeta sanitaria • Xustificante de ingresos da unidade familiar • Fotocopia compulsada da declaración da renta • Certificado do catastro referido aos bens inmobles da unidade familiar agás a vivenda habitual. • Informe médico da sanidade pública que acredite a enfermidade ou incapacidade da persoa solicitante. • Autorización para que a administración municipal realice as verificacións oportunas acerca da veracidade dos datos. • Se é o caso, certificación do grado de minusvalía • Para as persoas con dependencia valorada a resolución relativa ao programa individualizado de atención terá a consideración de resolución de asignación e incorporación. As solicitudes se presentarán no rexistro municipal no modelo normalizado que a tal fin ten a administración local acompañadas de toda a documentación que na dita solictude se indica. O prazo estará aberto todo o ano. Se o expediente non estivera completo se requerirá á persoa que achegue a documentación nun prazo máximo de quince días desde que reciba o requerimento de dita documentación. Quedan exentas de presentar a solicitude as persoas que teñan recoñecido o dereito ao servizo de Axuda no Fogar polo Sistema galego de atención á dependencia A resolución corresponderá á concelleira coordinadora delegada de Benestar Social, Muller, Xuventude e Solidariedade. A dita resolución deberá producirse nun prazo máximo de 3 meses e transcurrido dito prazo a persoa solicitante entenderá desestimada a súa petición. As persoas que teñan a valoración do grado e nivel de dependencia e o dictame do programa individualizado de atención recibirán sempre o servizo. Nos outros supostos o servizo se concederá segundo os créditos de que dispoña o concello. Nos casos en que a situación das persoas presenten unha extrema gravidade ou urxencia valorada polo persoal técnico da área de dependencia, poderá concederse con carácter provisional o servizo. Así mesmo nos casos en que se produciran modificacións nos motivos que orixinaron a concesión do servizo de Axuda no Fogar, poderase proceder á baixa automática. O horario do servizo de Axuda no Fogar poderá ser entre as 7:00 horas e as 22:00 horas. Será o persoal técnico do concello-concellería de Benestar Social, quen fixe as directrices de traballo nos domicilios das persoas e a empresa ou entidade adxudicataria executará os servizos asignados polo concello a cada persoa e/ou familia garantindo unha relación de respeto e confidencialidade. O servizo de Axuda no Fogar é incompatible con: - O cobro de prestación económica para coidados no contorno familiar. - O cobro de pensión de gran invalidez Dereitos: 1. Recibir información sobre o estado de tramitación do seu expediente 2. Recibir a prestación respetando en todo momento a súa individualidade e dignidade recibindo o servizo co contido e duración que en cada caso se considere.3. Recibir información sobre as modificacións que poideran producirse. Deberes: 1. Poñer a disposición do persoal da empresa que presta o servizo os medios materiais adecuados para poder facer ditas tarefas.2. Comunicar calquera cambio que se produzca na súa situación económica, familiar ou persoal.3. Satisfacer a cuota que corresponda segundo o establecido na ordenanza.4. Informar sobre as enfermidades infecto contagiosas coa finalidade de adoptar as medidas necesarias para a protección do persoal que preste o servizo no domicilio.5. Respectar as tarefas acordadas O servizo de Axuda no Fogar se prestará por parte do concello mediante xestión indirecta. Os recursos humanos serán: Persoal da concellería de Benestar Social (psicólogo/a, traballador/a social, educador/a social, auxiliar administrativo/a) e persoal da empresa ou entidade que preste o servizo (traballador/a social, auxiliares axuda no fogar, persoal administrativo) BAREMO PARA O PAGAMENTO POLAS PERSOAS USUARIAS 1.- Forma de pagamento: As tasas reguladoras desta ordeanza se devengarán a mes vencido polas horas mensuais efectivamente prestadas e serán recaudadas pola oficina correspondente do concello e ingresadas na conta bancaria que estableza 2.-Cálculo dos ingresos económicos: A) Persoas valoradas como dependentes que teñan concedido o servizo de Axuda no Fogar no Programa Individualizado de atención Se terán en conta os ingresos económicos da persoa dependente e do/a cónxuge ou parella de feito. Fixarase como base de ingresos a base impoñible que figure no seu IRPF e se non estiveran obligados a presentala se terá en conta o devengo de ingresos que expide o organismo correspondente (INSS, empresas.) Logo de obter a base imponible dividese por doce para obter o salario mensual ou renda dispoñible mensual (RDM) e efectuar as ponderacións a que houbese lugar. B) Outra poboación solicitante do servizo. Se terán en conta os ingresos económicos da unidade familiar, entendendo como tal a convivencia no mesmo domicilio daquelas persoas unidas por matrimonio ou parella de feito, consanguineidade ou afinidade. A acreditación dos ingresos se fara con documentación oficial. Logo de obter a base imponible de todas as persoas integrantes da unidade familiar se calcula a RDM dividindo entre doce e logo se efectuan as ponderacions a que houbese lugar.3.- Ingresos ponderados Tomando como punto de partida a RDM introduciránse os seguintes coeficientes de ponderación: Número de persoas da unidade familiar (N) Persoas da unidade familiar valorados como dependientes ou con cualificación de minusvalía (DMM) Persoas da unidade familiar maiores de 65 anos (V) O cálculo dos ingresos económicos ponderados (IEP) determinará a contía do pagamento por recibir o servizo: IEP= RDM x N x DMM x V (N) Número de persoas da unidade familiar.- Asignase o seguinte coeficiente de ponderación: Unidade familiar formada por 1 persoa= 1 Unidade familiar formada por 2 persoas= 0,95 Unidade familiar formada por 3 persoas= 0,90 Unidade familiar formada por 4 persoas= 0,85 Unidade familiar formada por 5 ou máis persoas= 0,80 (DMM) Persoas da unidade familiar valoradas como dependentes ou con cualificación de minusvalía: Ningunha persoa= 1 Unha persoa= 0,90 Dúas persoas= 0,80 Tres ou máis persoas= 0,70 (V) Persoas da unidade familiar maiores de 65 anos: Ningunha persoa de máis de 65 anos= 1 Unha persoa da unidade familiar entre 65 e 74 anos= 0,95 Dúas persoas da unidade familiar entre 65 e 74 anos= 0,90 Unha persoa da unidade familiar de 75 ou máis anos= 0,90 Dúas persoas da unidade familiar de 75 ou máis anos= 0,85 4.- Contía: O importe que deberán satisfacer as persoas obrigadas ao pagamento e o que resulta da aplicación das seguintes tarifas en función dos ingresos ponderados: a) Ingresos ponderados inferiores ao IPREM (527,24 €/mes ano 2009): gratuidade b) Ingresos ponderados que superen o 100% do IPREM pero que non excedan do 300%: Mínimo 10% do custo: 1,35 €/hora (dependencia) 1,20 €/hora (libre concurrencia) c) Ingresos ponderados que superen o 300% pero que non excedan do 500 % Mínimo 21% do custo: 2,84 €/hora (dependencia) 2,52 (libre concurrencia) d) Ingresos ponderados que superen o 500 %: Mínimo 61 % do custo: 8,24 €/hora (dependencia) 7,32 (libre concurrencia) Os datos son tendo en conta o IPREM ano 2009 e o prezo / hora de 13:50 euros para a atención á dependencia é dicir, de luns a domingo e 12,00 euros para libre concurrencia. APLICACION DE BAREMOS ÁS PERSOAS NON VALORADAS COMO DEPENDENTES E QUE NON TEÑEN DICTAMINADO UN PROGRAMA INDIVIDUAL DE ATENCIONDE AXUDA NO FOGAR BAREMO DE GRADO DE NECESIDADE A) Escala de autonomía persoal para a realización das actividades básicas da vida diaria: * Completa dependencia de otras persoas 5 puntos * Limitacións severas (axuda parcial e puntual 3 puntos * Limitacions lixeiras 2 puntos * Autonomía completa 0 puntos B) Escala de situación sociofamiliar: * Non hai redes familiares ou veciñais de apoio 5 puntos * A atención que se recibe é insuficiente e puntual 4 puntos * Atención continua/ habitual ainda que insuficiente 3 puntos * Atención suficiente pero se precisa respiro 1 punto * Atención suficiente e o servizo non suporía unha mellora na calidade de dita atención 0 puntos C) Escala de situación económica: * Ingresos inferiores ao 10% do IPREM 5 puntos * Ingresos entre 11%-25% do IPREM 4 puntos * Ingresos entre 26% -40% do IPREM 3 puntos * Ingresos entre 41 %- 50% do IPREM 2 puntos * Ingresos superiores ao 51%do IPREM 0 puntos D) Valoración de outros factores: 5 puntos Cando unha persoa sexa usuaria ou teña tramitada unha solicitude para outro servizo de similar natureza e dependente da mesma unidade administrativa e técnica, poderase xestionar de oficio achegando a documentación complementaria que foxe preciso. Esta ordenanza substitue á anterior en entra en vixencia logo de transcurrido o prazo de 15 días previa publicación no BOP. Ferrol, abril de 2009 A concelleira coordinadora delegada de Benestar Social, Muller, Xuventude, Solidaridade e Festas, (BOP 1/12/08) Asdo.: Beatriz Sestayo Doce